Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jabi Arakama Urtiaga jaunak aurkeztutako galdera, jakitekoa ea Erriberako zenbait herritan zergatik ez den helduentzako euskarazko eskolarik eskaintzen.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Jabi Arakama Urtiaga jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Hezkuntzako kontseilariak Osoko Bilkuran ahoz erantzun dezan:

Erriberako zenbait herritan salatzen ari dira Hezkuntza Departamentuan erabaki dela, azalpenik eman gabe eta, itxuran, zio edo arrazoi objektiborik gabe, helduentzako euskararik ez eskaintzea, hala aurreikusten baitzen, besteak beste, Tuterako San Juan ETI IIPan . Geroa Baik jakin nahi du zergatik hartu duen erabaki hori Deparatamentuak.

Iruñean, 2019ko urriaren 10ean

Foru parlamentaria: Jabi Arakama Urtiaga